Asof hulle wou sê: Dit is die oorwinnende Jesus in aksie. Dit gaan nie hier eindig nie. Hy gaan net so weer terugkom!
Daarom is die dissipels nie teergedruk daar weg nie. Hulle het ‘n opdrag. Hierdie is deel van die groter wêreld gebeure. Jesus bestyg met sy hemelvaart die troon van sy koninkryk.
· Hy omgord hom met krag – Hy is die almagtige, daar is nie einde aan Sy krag nie. Hy het nie ‘n gelyke nie…
Kyk jy na die Nuwe Testament, sien jy die Nuwe Testament beskryf Jesus, as die Woord wat self God is.
Ek is al so lank by julle, en ken jy My nie, Filippus? Wie my sien, sien die Vader. Hoe kan jy dan sê: “Wys vir ons die Vader”?
Glo jy nie dat Ek in die Vader is, en die Vader in My nie? Die woorde wat Ek met julle praat, praat Ek nie uit my eie nie; maar dit kom van die Vader wat in My bly en sy werke doen.
Die Messianse tekste in die Ou Testament en die Nuwe Testament leer dat die Seun van God sy troon verlaat het, mens geword het, om die stryd teen Satan, die rebelle leier aan te knoop en hom te oorwin.
Dit is nie soos in die Ou Testament die tempel wat kunstig moet goud en kunswerke versier is nie. God “woon” nie meer in tente of geboue nie. Hy is nie meer in die allerheiligste van die Tabernakel nie.
Hoe wonderlik is dit nie dat Jesus na die hemel opgevaar het. Ander was Hy liggaamlik plek gebonde. Nou is Hy oral deur sy Gees. Hy is in die hart van jou, van elke gelowige. (Meer hieroor Sondag 27 Mei om 9:00 waar ons ‘n gesamentlike feesdiens het.)